ROMÂNIA

JUDEŢUL SUCEAVA

PRIMÃRIA MUNICIPIULUI CÂMPULUNG MOLDOVENESC

DIRECȚIA TEHNICA ȘI URBANISM

## R A P O R T

la proiectul de hotărâre pentru aprobarea

Statutului municipiului Câmpulung Moldovenesc, județul Suceava

Prin Hotărârea Consiliului Local al municipiului Câmpulung Moldovenesc nr. 15/1997 a fost aprobat Statutul municipiului Câmpulung Moldovenesc.

Modificările de ordin legislativ, social, economic și de mediu au impus realizarea unui nou statut al unității noastre administrativ – teritoriale

Statutul municipiului Câmpulung Moldovenesc cuprinde referiri cu privire la configurația complexă și completă a municipiului, ca persoană juridică, respectiv cele care privesc delimitarea teritoriului, istoricul întemeierii lui, populația și structura sa etnică, reședința, însemnul localității, autoritățile administrației publice locale, denumirea instituțiilor socio-culturale, determinarea căilor de comunicație, activitățile economice și sfera serviciilor specifice, procedura acordării distincțiilor, modalitățile de participare a cetățenilor municipiului la viața politică, social-economică și culturală a localității, inventarul bunurile etc.

Conform prevederilor art. 104 din OUG 59/2019 privind Codul administrativ, cu modificările și completările ulterioare, Consiliul local aprobă statutul unității administrativ – teritoriale prin hotărâre care se poate modifica și completa, în funcție de modificările apărute la nivelul elementelor specifice ale acestora.

 Cu precizările de mai sus, consider oportun acest proiect de hotărâre.

Director executiv adjunct,

Istrate Luminița